Fransiyada issiq havo tufayli bir hafta ichida, ya’ni 29 iyundan 5 iyulgacha bo‘lgan davr ichida 700 kishi halok bo‘lgan. Bu haqda Fransiya Sog‘liqni saqlash vaziri Marisol Turen ma’lum qildi, deb yozmoqda Le Figaro nashri. Bu ko‘rsatkich issiq havodan odatiy o‘lish darajasidan 7 foiz ko‘proqni tashkil qilmoqda. Turenning aytishicha, issiq havo tufayli shifokorlarga 1460 marta murojaat qilingan, bu esa odatiy darajadan 10 barobar ko‘proqni tashkil qilmoqda.